ผู้ที่สร้าง Requesting Contract จะต้องถือโทเคน LINK ไว้เพื่อชำระเงินให้กับผู้ดำเนินการโหนดหรือ Node Operator บนเครือข่ายของ Chainlink โดยราคาจะถูกกำหนดจาก Operator ตามความต้องการของข้อมูลที่สามารถให้ได้ และราคาตลาดปัจจุบันของข้อมูลเหล่านั้น
Operator สามารถใช้โทเคน LINK ในการ Staking ไว้กับเครือข่ายได้อีกด้วย ซึ่งในความเป็นจริงแล้วก็เป็นสิ่งที่ Operator ควรทำเพื่อแสดงให้เห็นถึงความมุ่งมั่นต่อการทำงานบนเครือข่ายและสร้างแรงจูงใจในการบริการที่ดีด้วยเช่นเดียวกัน
นอกจากนี้ Reputation Contract จะทำการพิจารณาเลือกโหนดเพื่อจับคู่กับคำร้องขอข้อมูล ด้วยสัดส่วนที่แต่ละโหนดถือครองโทเคน LINK ภายใต้การ Staking บนเครือข่ายที่ถือเป็นหนึ่งในหลักเกณฑ์การพิจารณา ซึ่งหากโหนดใดที่มีสัดส่วนการถือครองมากกว่านั้นจึงมีแนวโน้มที่จะได้รับเลือกให้ตอบสนองต่อคำร้องขอข้อมูล (และสามารถรับโทเคน LINK เป็นผลตอบแทนสำหรับการบริการ) นอกจากนี้เครือข่าย Chainlink ยังมีมาตรการลงโทษโหนดที่มีข้อบกพร่องหรือไม่น่าไว้วางใจ ด้วยการเก็บภาษีจากการถือครอง LINK สำหรับการบริการที่ไม่ดีอีกด้วย
โทเคน LINK ถูกพัฒนาขึ้นบนเครือข่าย Ethereum ตามมาตรฐานโทเคน ERC-20 ซึ่งสามารถซื้อและขายเป็นสกุลเงินดั้งเดิมหรือแปลงเป็นคริปโตเคอเรนซีสกุลอื่นได้เช่นกัน โดยสามารถซื้อขายเพื่อเก็งกำไรในตลาดแลกเปลี่ยนทั่วไปได้เช่นเดียวกันกับคริปโตเคอเรนซีตัวอื่น ๆ อีกด้วย ตัวอย่างเช่น Bitkub, Binance, Kraken, Bitfinex และ FTX เป็นต้น